
Leksjon I (introduksjon) 


Av Shaykh Ahmad Musa Jibril Jl Å alaå> 


Oversatt fra engelsk til norsk 

Forslaget som ble presentert for disse Khawåtir var en Tafsir. Og så gikk forslaget 
videre til å spesifisere Tafsir av Det Mektige Kapittelet i Koranen, en av søylene i 
bønn. Og vanligvis, når man starter med Tafsir, begynner mange lærder med en 
introduksjon om vitenskapen om Tafsir. Noen lærder utdyper, og noen er korte om 
det. Introduksjonene gjelder vanligvis vitenskapen om Tafsir, historien til Tafsir eller 
prinsippene til Tafsir. Noen Mufassirin" gir ikke en introduksjon i det hele tatt. Fordi 
disse er Khawiåtir, vil vi hoppe over den introduksjonen. En introduksjon om 
prinsippene til Tafsir, eller dens historie, eller metodikken til noen av lærdene til Tafsir 
kan oppta hele tiden vi har dedikert til disse Khawåtir, og vi vil at alle skal dra nytte 
av Tafsir av selve kapittelet. Det er mulig, og bedre, å gjøre en egen serie eller et 
foredrag om vitenskapen rundt Tafsir. Men jeg vil likevel gi en kort og enkel 
introduksjon. 


Kunnskapen som vi har å gjøre med — eller som vi kommer til å håndtere, In shå 
Allah — er Tafsir. Det er et mektig, edelt emne fordi det omhandler Koranen og dens 
betydning. Det er kunnskapen som oppdro den mektige generasjonen til Sahåbah, 
og hvis vi ønsker å oppdra eller se en generasjon som ligner dem og deres suksess i 
Dunya og i Akhirah, må vi oppdra våre barn og oss selv på det de var oppdratt på. 
Kunnskapen om Tafsir er en essensiell kunnskap, og dens sammenligning med 
andre vitenskaper er som et hav (i sammenligning) med bekker og elver som renner 
fra det. 


Noen ville si: "Hva med all den vektleggingen av Tawheed?". Vi har nevnt Tawheed 
og dens betydning mange ganger, men det er hentet fra Koranen, fra Tafsir av 
Koranen, og Sunnah er en del av den, i den sammenhengen. 


gått Jail ISS Lg 
Og hva Sendebudet enn gir dere, ta det. 


I En person som skriver Tafsir (tolkning av Koranen) kalles Mufassir. 
? Surah al-Hashr: 7 

Når noen som er flytende i arabisk resiterer eller lytter til Koranen, er det en 
begrenset forståelse man kan oppnå. Men selv da må man sørge for at den stemmer 
overens med den riktige Tafsir, av mange grunner. Fitraher> er fordervet. Mange som 
tror de kjenner Fus'ha, gjør egentlig ikke det. Ordene i Koranen omfatter mange 
betydninger. De oppsummerte versene kan godta forskjellige Ta'wiler og tolkninger, 
så man må gå i dybde på Tafsir for å få den riktige betydningen som Allah (alla 
slais) vil at vi skal forstå fra det verset. Det er som utstyret til en som er på vei til en 
skattegruve. Det vil hjelpe en å finne skatt etter skatt. En gullgraver, uten utstyr, kan 
komme ut med en håndfull eller to med gull. Men en gruvearbeider som går med 
boremaskiner for å bore dypt ned i bakken - med detektorer, og steinhammere, og 
knusere og annet kraftig utstyr - kommer tilbake med masse skatter. De går dypere 
og lenger og henter frem mengder med skatter. EY Vid å, 


Tafsir vil hjelpe deg å oppnå den riktige meningen, få flere meninger og forståelser. 
Da kan du bygge på den riktige meningen og oppnå personlige kontemplasjoner, 
visdomer og refleksjoner som du aldri hadde forestilt deg før. Alle som dykker i det 
enorme havet av Koranen vil vende tilbake med nødvendighetene til deres Imån i 
denne Dunya, og deres suksess i Akhirah. Med riktig utstyr får du mer. Versene du 
trodde du kjente vil du få et helt annet perspektiv på med Tafsir. Det ligner på det jeg 
sa i 'Årsaker til Istighfår' serien. Hvem vet ikke (har ikke kunnskap) og uttaler 
Istighfår i vår Ummah? Praktisk talt alle. Jeg sa da vi gjorde Istighfår-serien, [at] når 
vi er ferdige, vil de som fulgte og studerte In shå Allah få et annet perspektiv, og 
mange, xxallall  ) å aaall, informerte oss om det. Og det ('Årsakene til Istighfår' 
serien) var bare en gren av de mange grenene til Istighfår. Det samme resultatet 
skjer med Tafsir generelt, og i det vi skal gjøre med Surah Al-Fåtihah, In shå Allåh. 


Dette er en Surah som må leses som en Fardh fra Allah, 17 ganger om dagen. Når 
du kjenner dens riktige betydninger, vil det hjelpe deg å konsentrere deg om Salåh, 
og tankene dine vil vandre mindre i Salåh. Bør man ikke vite mer enn de 
grunnleggende oversettelsene man leser? I en Surah som man skal lese som en 
Fardh fra Allah 17 ganger om dagen (bortsett fra en kvinne som menstruerer)? 
Tafsir, generelt, studerer Allahs ord. Det beste emnet å studere er Allahs ord (Ala 
slais). Det er Allahs ord, og det gjelder Allah, og det har det som er essensielt for din 
suksess i denne Dunya og Äkhirah. Du ble skapt for å tilbe Allah (Alis 4ilaxs), og du 
kan bare lære hvordan du oppfyller denne plikten fra Allahs ord (glis Allaua). Hver 
gang du kjøper en vare, vil du finne at produsenter alltid legger ved de irriterende 
katalogene - monteringsanvisningene, hvordan du pakker den ut, hvordan du setter 
den sammen, hvordan du tar vare på den, og vedlikeholder den og alt annet. Med 
absolutt ingen sammenligning, har Allah (Ji, «lax) de ypperste eksemplene — 
Allah skapte deg (Ji, 4ilau) og Han skapte deg for en edel hensikt, og siden det er 
en edel hensikt, må det være en edel bok. Boken som har veiledningen til å 


3 Fitra er en evne til å kjenne, eller gjenkjenne Allah. En evne som ligger i menneskets natur (i sjelen) 
slik at man er i stand til å akseptere den sanne religion når man møter den. 
4 Fus'ha er standardarabisk (klassisk arabisk) 

perfeksjonere hele din Dunya og Äkhirah - hvis en forstår den og følger den. Og du 
kan bare forstå den med Tafsir. Du ble skapt for å tilbe Allah (li, Ala) alene. Det 
er nært forestående at det vil være hindringer på den edle veien, spesielt, og i livet 
generelt. Koranen, med Allahs vilje, gir næring til en muslim for å opprettholde 
motstandskraft, besluttsomhet og fasthet på veien til å tilbe Allah (li, Ala) på 
Tawheed. En muslim, med Allahs vilje, vil lære og oppnå fra Koranen, den åndelige 
styrke, viljestyrke og standhaftighet som han trenger. Muslimen eller Då'iyyah> som 
ønsker renhet og konsistens på sin vei gjør Koranen hans emne - konsekvent lese 
det, huske det, forstå det, lære det, tenke på det og sette det i praksis. 


Har du noen gang gått forbi et slumområde, som for eksempel i Detroit? Du ser 
forlatte, ødelagte hus. De er klare for riving. De ender vanligvis opp med å bli et sted 
der folk dumper avfallet sitt. Det er som en person uten Koranen. 


PAN SE Å ab 5 I Å ÅS 
Et sinn og hjerte uten Koranen og forståelsen av Koranen er som et ødelagt hus.5 


Når hjertet og sinnet først er ødelagt, er det som det forlatte huset. Det er nå åpent 
for å absorbere den bortkastede dumpen av dødsdømte ideologier. Det er derfor du 
ser noen med en eller annen type tankegang, og du forstår ikke hvor det kan komme 
fra. Det er et ødelagt hus. Koranen gir hjertet liv. Koranen og kjærligheten til den, og 
forståelsen av den, frigjør og fjerner en fra Nifåq”. Det er ikke noe godt i en som 
forlater Koranen, og dens forståelse og handling etter den. Jo mer man forlater 
Koranen, jo mindre ser man dens verdi. Et hjerte som ikke lever med Koranen er et 
dødt hjerte. En ummah som ikke lever i skyggen av Koranen er en dødsdømt 
ummah. En ummah som ikke er oppdratt med Koranen er en svak, villedet ummanh - 
uansett hvor sterke og veiledet de tror de er. 


EG ope HD syr Ua AMG 


Og følg det som er åpenbart for deg fra din Herre.3 
Allah sier til Sin Sendebud, følg det som ble åpenbart for deg. 


Koranen er unik ved at man må bli venn med den, og leve med den, og gi den en del 
av seg for å høste noen av dens fordeler. 


I en athar som ble nevnt av Al-Khatib al-Baghdåd - Ibn Hajar nevnte det, Ibn Abi 
Dunya nevnte det, Al-Baghawi nevnte det, noen lærder autentiserer det, noen 


5 En som kaller folk til Islam. 
6 At-Tirmidhi: 2913 

7 Nifaq betyr hykleri. 

3 Surah al-Ahzab: 2 

svekker det - men leksjonen er solid. En mann dro til 'Umar (ie ål 4) og trengte 
noe, og 'Umar (4ie ål 4) ba ham om å bekrefte troverdigheten hans. Han sa: "Hent 
meg noen som kan vitne til din troverdighet." Han tok med en mann og mannen sa: 
"Jeg vitner til hans troverdighet." "Umar spurte: "Var du hans nabo som kjente han 
tvers igjennom, hans oppholdssted og hadde vennskap med han?" Han svarte nei. 
"Umar sa: "Har du reist med ham?" Han svarte nei. 'Umar sa: "Har du forhandlet med 
ham?" Mannen sa nei. 'Umar sa: "Da kjenner du ham ikke." Han sa til mannen som 
trengte bekreftelsen for sin troverdighet: «Gå og hent meg noen som kjenner deg. 
Denne personen kjenner deg ikke.» Mannen måtte overfladisk ha kjent den han 
vitnet for, men han kjente ham ikke ordentlig. 


Man kjenner ikke Koranen ordentlig når den står på hylla og samler støv. Man 
kjenner ikke Koranen ordentlig når man tilfeldig leser eller lytter til den her og der, 
ved begravelser eller ved spesielle anledninger. Du kjenner ikke Koranen ordentlig 
med mindre du virkelig blir venn med den. Du oppnår ikke fordelene med Koranen 
med mindre du lever med den, og reiser med den, og stadig gjør den til din 
følgesvenn. Å bli venn med den betyr å hele tiden lese den, lytte til den, forstå 
betydningen, huske den så godt du kan, og bruke den og handle etter den. Hvor mye 
mer kan man bli frarøvet enn en som (for eksempel) har en smarttelefon og AirPods i 
ørene — ikke gjør noe nyttig — men han blir fratatt å trykke på en skjerm som lar ham 
lytte til Allahs ord — som vil rense hans hjerte og sinn, og lette disse 
Dunya-vanskene, og bringe ham nærmere Allah? 


Jeg husker da jeg var tenåring, og min far kjøpte meg min første bil, måtte Allah 
(slais Ala) gi ham et langt liv fullt av gode gjerninger. Det fantes ingen iPhone eller 
CD-er på den tiden, det var kassett-epoken. Det første jeg gjorde var å kjøpe en 
kassett for hele Koranen, og jeg ville spille den, den ene kassetten etter den andre. 
Bånd 1 side A, og snu den til side B. Det var vanligvis, den gang, 30 minutter til 45 
minutter hver side. Så satt jeg kassett nummer 1 i holderen og tok ut kassett 
nummer 2, og spilte det til jeg hadde hørt på det, og startet på nytt. Man kan ganske 
enkelt berøre den på sin iPhone, men folk gjør det ikke. De er fratatt. De forstår ikke 
hvor fratatt de er fra å lytte til Allahs ord. Mange i denne Ummah er fratatt Allahs ord, 
fra å lytte til det, lese det, memorere det, forstå det og bruke det. Så enkelt å trykke 
på en skjerm for å lytte til Allahs Ord, men de er fratatt. 


Tilknytning til Koranen er Tawfiq? fra Allah. Han gir Tawfiq til hvem Han vil, og jeg ber 


Allah (glis Ala) om å gi oss, og alle de som lytter til oss, denne Tawfiq og 
veiledning. 


? Tawfeeq er den spesielle bekreftelsen og velsignelsen av Allah (ull=is Ailaux) som gjør oss i stand til å 
oppnå våre mål og å lykkes i det vi gjør. 


